Leállítja a tévészolgáltatását a Sony
Négy év alatt sem vált népszerûvé a PlayStation Vue.
Nem csak a mobilos üzletág teljesít rosszul a Sonynál, a vállalat bejelentette a 2015-ben exkluzívan az Egyesült Államokban elindított PlayStation Vue leállítását. A szerencsétlenül elnevezett szolgáltatás lényege az volt, hogy az érdeklõdõk havi 50 dollárért az interneten keresztüli streameléssel nézhették rengeteg tévécsatorna adását. Emellett felárért cserébe prémium csatornákra is elõfizethettek, azaz üzleti szempontból lényegében úgy mûködött, mint a tipikus tévéelõfizetések.

A Sony szerint mostanra világossá vált, hogy a jelentõs rivalizálás miatt mégsem kíván foglalkozni a tévéadások fogyasztóknak való közvetítésével, így 2020 január 30-án lekapcsolja a PlayStation Vue-t.

Ez érdekes döntés, hiszen talán megérhetett volna egy próbát a szolgáltatás puszta átnevezése, három okból is:

-   egyrészt a PlayStation szóból valószínûleg rengetegen azt hitték, hogy PlayStation kell a Vue használatához, pedig a népszerû tévéokosító kütyüket, mobilos rendszereket, továbbá a Windows / Mac számítógépeket is támogatja;
-   másrészt a franciául beszélõkön kívül senki sem tudja, hogy mit jelent a Vue kifejezés;
-   harmadrészt pedig ettõl függetlenül még a franciául beszélõk sem találják ki segítség nélkül, hogy a PlayStation Vue név vajon milyen szolgáltatást takar.

Ha szeretne még több érdekes techhírt olvasni, akkor kövesse az Origo Techbázis Facebook-oldalát, kattintson ide!
tévé Sony Playstation